pythainlp/thai-wiki-dataset-v3 huggingface dataset:
ฉางซี

ฉางซี  หรือ ฉางอี๋ เป็นเจ้าแม่พระจันทร์ในศาสนาชาวบ้านจีนและลัทธิเต๋ารวมถึงเทพปกรณัมจีนโบราณ นางเป็นเจ้าแม่พระจันทร์โบราณที่มีที่มาอันดับแรกก่อนไท้อิมแชกุนและเจ้าแม่ฉางเอ๋อ นามของนางปรากฏเป็นรู้จักกันมาตั้งแต่สมัยประวัติศาสตร์จีนโบราณ ข้อมูลทางประวัติศาสตร์ที่เก่าแก่ที่สุดเกี่ยวกับพระเทพีฉางซีสามารถสืบย้อนไปในคัมภีร์แห่งขุนเขาและทะเล (ชานไห่จิง)โดยปรากฏว่านางเป็นพระเทพีภริยาของเทพบดีตี้จุนร่วมกับและเจ้าแม่ซีเหอและนางยังเป็นมารดรของพระจันทร์ทั้งสิบสองดวง นอกจากนี้นางยังเป็นหนึ่งในพระเทพีในได้รับการเซ่นสรวงอัญเชิญเป็นพระเทพีประธานในเทศกาลไหว้พระจันทร์ของราชสำนักจีนโบราณโดยพระเจ้าแผ่นดินจีนบุราณ ณ วิหารแห่งพระจันทร์ด้วย
== ดูเพิ่ม ==
เจ้าแม่พระจันทร์
เจ้าแม่ฉางเอ๋อ
วิหารแห่งพระจันทร์
== อ้างอิง ==
เทพแห่งดวงจันทร์
เทวีจีน
อิร็อมแห่งเสาหิน

อิร็อมแห่งเสาหิน ( إرَم ذَات ٱلْعِمَاد  ,  ) เรียกอีกอย่างว่า " อิรุม ", " อิเร็ม ", " เอรุม ", " อุบัร " หรือ " เมืองแห่งเสาหิน " ถือเป็น เมืองที่สาบสูญ ภูมิภาคหรือเผ่าที่กล่าวถึงใน อัลกุรอาน .  
== อิร็อมในอัลกุรอาน ==
คัมภีร์อัลกุรอานกล่าวถึง อิร็อม ที่เป็น อิมาด (เสาหิน): สูเราะฮ์ อัลฟัจญร์
มีคำอธิบายหลายประการสำหรับการอ้างอิงถึง "อิร็อมแห่งเสาหิน" บางคนมองว่านี่เป็นตำแหน่งทางภูมิศาสตร์ ไม่ว่าจะเป็นเมืองหรือพื้นที่ บางคนก็มองว่าเป็นชื่อของชนเผ่า ผู้ที่ระบุว่าเป็นเมืองได้เสนอแนะต่างๆ นานาว่าเมืองนี้อยู่ที่ไหนหรือเป็นเมืองใด ตั้งแต่อเล็กซานเดรียหรือดามัสกัสไปจนถึงเมืองที่ย้ายจริงๆ หรือเมืองที่เรียกว่าอูบัร ในฐานะที่เป็นพื้นที่ มันถูกระบุด้วยภูมิภาคในพระคัมภีร์ที่เรียกว่า อารัม มันยังถูกระบุว่าเป็นเผ่าหนึ่ง ซึ่งอาจจะเป็นเผ่าของอ๊าด โดยเสาหมายถึงเสาหิน ชาวนาบาเทียน เป็นหนึ่งในชนเผ่าเบดูอินเร่ร่อนจำนวนมากที่ท่องไปในทะเลทรายอาหรับและพาฝูงสัตว์ไปยังที่ที่พวกเขาสามารถหาทุ่งหญ้าและน้ำได้ พวกเขาคุ้นเคยกับพื้นที่ของตนเมื่อฤดูกาลผ่านไป และพวกเขาต้องดิ้นรนเพื่อเอาชีวิตรอดในช่วงปีที่เลวร้ายเมื่อปริมาณน้ำฝนตามฤดูกาลลดลง แม้ว่าพวก ชาวนาบาเทียน จะฝังรากลึกในวัฒนธรรม ชาวอาราเมียน ในตอนแรก แต่ทฤษฎีที่ว่าพวกเขามีรากฐานมาจาก ชาวอาราเมียน นั้นถูกปฏิเสธโดยนักวิชาการสมัยใหม่ แต่หลักฐานทางโบราณคดี ศาสนา และภาษายืนยันว่าพวกเขาเป็นชนเผ่าอาหรับเหนือ
== ดูเพิ่ม ==
อัลหิจญร์
ทะเลทรายอาหรับ
อัลอุคดูด ("คันคู", หรือสถานที่แถบแคว้นนัจญรอน)
บาบิล (บาบิโลน)
มัดยัน (มีเดียน)
มะอ์ริบ, สะบาอ์ (ชีบา)
ชาวเกาะห์ฏ็อน
เมืองโสโดมและโกโมราห์
ชาวยาซีน
หลุมอุกาบาตที่วาบัร
== อ้างอิง ==
อาหรับราตรี
ซาร์มา (อาหาร)

ซาร์มา (sarma) หรือบางทีจำหน่ายในชื่อ ใบองุ่นยัดไส้ และ ใบกะหล่ำยัดไส้ เป็นอาหารประเภทยัดไส้ในอาหารออตโตมันและยุโรปตะวันออกเฉียงใต้ ทำมาจากใบพืช (เช่น กะหล่ำปลี, เพเชินส์ด็อก, คอลเลิร์ด, ใบองุ่น, เคล หรือชาร์ด) ห่อไส้ที่เป็นข้าว เนื้อบด หรือทั้งสองอย่าง ซาร์มาจัดเป็นรูปแบบหนึ่งของอาหารประเภทยัดไส้ที่เรียกรวม ๆ กันว่า ดอลมา
== ศัพทวิทยาและศัพทมูลวิทยา ==
ซาร์มาเป็นคำจากภาษาตุรกีแปลว่า "ห่อ" โดยซาร์มาที่ทำมาจากใบองุ่นจะเรียกว่า ยัปรัคซาร์มาซือ (yaprak sarması, ) หรือ ยัปรัคดอลมาซือ (yaprak dolması, ) ในภาษาตุรกี; ยัปรัคดอลมาซือ (yaprak dolması, ) ในภาษาอาเซอร์ไบจาน; ยับร็อก (يبرق) ในภาษาอาหรับ; และ โดลเมเยแบร์เกโม (دلمه برگ مو, ) ในภาษาเปอร์เซีย ส่วนในภาษาอาร์มีเนียเรียกว่า มิสซอฟแตแรวาพาทัท (մսով տերեւափաթաթ), แตแรวีตอลมา (տերեւի տոլմա) และ แตแรวีซาร์มา (տերեւի սարմա) ในภาษากรีกโดยทั่วไปเรียกว่า โดลมาเดส (ντολμάδες) แต่ก็ยังเป็นที่รู้จักกันในชื่อ ยาปราจา (γιαπράκια), ยาปราจายาลันด์ซี (γιαπράκια γιαλαντζί), โดลมาดาจา (ντολμαδάκια), โดลมาดาจายาลันด์ซี (ντολμαδάκια γιαλαντζί), ซาร์มาเดส (σαρμάδες) และ ซาร์มาดาจา (σαρμαδάκια)
ในภาษาตุรกีบางครั้งเรียกซาร์มาที่ไม่ใส่ไส้เป็นเนื้อสัตว์ว่า ยาลันจือดอลมา (yalancı dolma, ) ส่วน วิชเนลียาลันจือดอลมาซือ (Vişneli yalancı dolması) เป็นรูปแบบที่ใช้ใบองุ่นและปรุงด้วยอบเชย ออลสไปซ์ และสะระแหน่
ในภาษาบัลแกเรีย ภาษามาซิโดเนีย และภาษาโรมาเนีย มักเรียกเหมือนกันทั้งชนิดที่ทำจากใบองุ่นและใบกะหล่ำปลี
== อ้างอิง ==
อาหารตุรกี
อาหารกรีก
อาหารอาเซอร์ไบจาน
อาหารโรมาเนีย
อาหารบัลแกเรีย
อาหารมาซิโดเนียเหนือ
อาหารอาร์มีเนีย
อาหารอิหร่าน
อาหารอาหรับ
บรินด์ซา

บรินด์ซา (bryndza; จากbrânză ว่า "เนยแข็ง") เป็นเนยแข็งนมแกะที่มีผลิตทั่วไปในภูมิภาคยุโรปตะวันออกและยุโรปกลาง โดยเฉพาะในแถบเทือกเขาคาร์เพเทียนของประเทศสโลวาเกีย, ยูเครน, โรมาเนีย และทางใต้ของโปแลนด์ บรินด์ซาเป็นเนยแข็งลักษณะครีมสีขาว มีลักษณะเด่นอยู่ที่กลิ่นและรสที่แรง ลักษณะของเนยแข็งมีความชุ่มเล็กน้อย แตกง่าย และมีรสเข้มข้น กลิ่นและรสของเนยแข็งที่เป็นเอกลักษณ์ส่วนใหญ่มาจากกรดบิวทีริก รสโดยรวมของเนยแข็งเริ่มต้นที่รสอ่อน ๆ แล้วแรงขึ้น และจบลงที่รสเค็มปลาย ๆ สูตรการทำแตกต่างกันไปตามแต่ละประเทศและพื้นที่
==ศัพทมูลวิทยา==
bryndza หรือ brynza ซึ่งยืมมาจากคำในภาษาโรมาเนียว่า brânză  ("เนยแข็ง") นั้นเป็นคำที่มีใช้ในหลายประเทศในยุโรป เนื่องจากชาววลากได้อพยพไปทั่วยุโรปและนำคำนี้เข้าไปเผยแพร่ ถึงแม้คำว่า brânză จะเป็นคำเรียกเนยแข็งในภาษาโรมาเนีย แต่ก็ไม่ได้หมายถึงเนยแข็งชนิดใดชนิดหนึ่งโดยเฉพาะเจาะจง สันนิษฐานกันว่าภาษาโรมาเนียน่าจะรับคำนี้สืบทอดมาจากภาษาเดเชีย ซึ่งเป็นภาษาของประชากรยุคก่อนโรมันในบริเวณที่ปัจจุบันอยู่ในประเทศโรมาเนีย นอกจากนี้ยังมีความเป็นไปได้ว่าคำนี้ยืมมาจากคำในภาษาแอลเบเนียว่า brëndës ("กระเพาะ") เดิมทีคำนี้หมายถึงเนยแข็งที่บ่มในกระเพาะของแกะโดยการทำปฏิกิริยากับเรนนิตในกระเพาะของแกะ นอกจากนี้เนยแข็งนี้ยังเป็นที่นิยมในประเทศเช็กเกียในชื่อ brynza พจนานุกรมอรรถาธิบายภาษาโรมาเนีย (Dicționar explicativ al limbii române) ระบุรากศัพท์ของคำ brânză ไว้ว่า "ไม่ทราบที่มา"
ชื่อท้องถิ่นชื่ออื่น ๆ ที่พบยังรวมถึง brenca ในภาษาเซอร์เบีย; ברינזע ในภาษายิดดิช; бринза และ бринзя ในภาษายูเครน; Brimsen ในภาษาเยอรมัน; брынза ในภาษารัสเซีย; และ juhtúró ในภาษาฮังการี
==ประวัติศาสตร์==
คำนี้ได้รับการบันทึกไว้เป็นครั้งแรกในเมืองดูบรอฟนีกของโครเอเชียใน ค.ศ. 1370 ในรูปสะกด brençe ซึ่งมีคำบรรยายไว้ว่าหมายถึง "เนยแข็งวลาก" ส่วนรูปสะกด bryndza ปรากฏบันทึกครั้งแรกในราชอาณาจักรฮังการีใน ค.ศ. 1470 และในภูมิภาคปอตคาแลของโปแลนด์ที่อยู่ติดกันใน ค.ศ. 1527
ในสโลวาเกียถือว่า bryndza เป็นผลิตภัณฑ์ของสโลวาเกีย และเป็นหนึ่งในวัตถุดิบสำหรับอาหารประจำชาติอย่างบรินด์ซอเวฮาลุชกี ส่วนบรินด์ซาแบบทาที่พบได้ทั่วไปในปัจจุบันนั้นเข้าใจว่าพัฒนาขึ้นโดยนักธุรกิจจากสตาราตูราในสโลวาเกียตะวันตกในคริสต์ศตวรรษที่ 18
==สิ่งบ่งชี้ทางภูมิศาสตร์==
บรินด์ซาสโลวัก จากสโลวาเกียได้รับการขึ้น ทะเบียนการตั้งชื่อจากแหล่งกำเนิดที่ได้รับการคุ้มครองและสิ่งบ่งชี้ทางภูมิศาสตร์ที่ได้รับการคุ้มครอง ของสหภาพยุโรปเมื่อวันที่ 16 กรกฎาคม ค.ศ. 2008 ในฐานะสิ่งบ่งชี้ทางภูมิศาสตร์ที่ได้รับการคุ้มครอง (Protected Geographical Indication) หลังจากที่ได้ขอขึ้นทะเบียนในวันที่ 4 ตุลาคม ค.ศ. 2007 บรินด์ซาสโลวักต้องมีส่วนประกอบเป็นนมแกะอย่างน้อยร้อยละ 50
บรินด์ซาปอตฮาแล จากโปแลนด์ได้รับการขึ้น ทะเบียนการตั้งชื่อจากแหล่งกำเนิดที่ได้รับการคุ้มครองและสิ่งบ่งชี้ทางภูมิศาสตร์ที่ได้รับการคุ้มครอง ของสหภาพยุโรปเมื่อวันที่ 11 มิถุนายน ค.ศ. 2007 ในฐานะการตั้งชื่อจากแหล่งกำเนิดที่ได้รับการคุ้มครอง (Protected Designation of Origin)
==อ้างอิง==
==อ่านเพิ่ม==
เนยแข็งสโลวาเกีย
เนยแข็งโรมาเนีย
เนยแข็งโปแลนด์
เนยแข็งยูเครน
เนยแข็งนมแกะ
สกูบี้-ดู นายอยู่ไหน!

สกูบี้-ดู นายอยู่ไหน! (Scooby-Doo, Where Are You!) เป็นซีรีส์โทรทัศน์แอนิเมชันสัญชาติอเมริกันซึ่งเป็นซีรีส์แรกและซีรีส์ดั้งเดิมของสกูบี้-ดู ผลิตให้แฮนนา-บาร์เบราโดยนักเขียน โจ รูบีและเคน สเพียส์ ออกอากาศในช่วงการ์ตูนเช้าวันเสาร์ตั้งแต่วันที่ 13 กันยายน พ.ศ. 2512 จนถึงวันที่ 31 ตุลาคม พ.ศ. 2513 ทางช่องซีบีเอส โดยมีทั้งหมด 2 ซีซั่น 25 ตอน
== เรื่องย่อ ==
การ์ตูนเรื่องนี้นำเสนอเรื่องราวของทีมนักสืบซึ่งประกอบด้วยวัยรุ่นทั้งสี่คน ได้แก่ เฟรด แดฟนี เวลมา และแชกกี รวมทั้งสุนัขพูดได้ชื่อ สกูบี้-ดู ซึ่งออกเดินทางด้วยรถตู้ที่ชื่อ เดอะ มิสเทอรี แมชชีน (The Mystery Machine) เพื่อไขปริศนาต่าง ๆ ที่เกี่ยวข้องกับภูติผีสัตว์ประหลาดหรือสิ่งมีชีวิตเหนือธรรมชาติ โดยเมื่อไขปริศนาได้สำเร็จ ทีมนักสืบมักจะพบว่าภูติผีสัตว์ประหลาดพวกนั้นแท้จริงแล้วเป็นคนที่แฝงตัวมาซึ่งอ้างตำนานหรือเรื่องเล่าขานต่าง ๆ เพื่อผลประโยชน์ส่วนตัวของตัวเอง
== อ้างอิง ==
ภาพยนตร์ชุดทางโทรทัศน์แนวแอนิเมชันจากประเทศสหรัฐอเมริกา
ร็อกแซนน์ เปเรซ

คาร์ลา กอนซาเลซ (Carla Gonzalez; เกิด 5 พฤศจิกายน ค.ศ. 2001) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ ร็อกแซนน์ เปเรซ (Roxanne Perez) ซึ่งเธอเป็นแชมป์หญิง NXT และแชมป์แท็กทีมหญิง NXT เธอยังเป็นที่รู้จักจากผลงาน Ring of Honor ซึ่งเธอเป็นแชมป์โลกหญิง ROH คนแรกภายใต้ชื่อ ร็อก-ซี (Rok-C)
== ผลงาน ==
New Texas Pro Wrestling
* New Texas Pro Women's Championship (1 time)
Pro Wrestling Illustrated
* Ranked No. 28 of the top 150 female wrestlers in the PWI Women's 150 in 2021
Renegade Wrestling Revolution
* RWR Vixens Champion (1 time)
Ring of Honor
* ROH Women's World Championship (1 time)
* ROH Women's World Championship Tournament (2021)
* ROH Year-End Award (2 times)
** Female Wrestler of the Year (2021)
** Best New Star (2021)
Reality of Wrestling
* ROW Diamonds Division Championship (1 time)
Sabotage Wrestling
* Sabotage War of the Genders Championship (1 time)
WWE
* NXT Women's Championship (1 time)
* NXT Women's Tag Team Championship (1 time) – with Cora Jade
* NXT Women's Breakout Tournament (2022)
== อ้างอิง ==
== แหล่งข้อมูลอื่น ==
นักมวยปล้ำอาชีพหญิงชาวอเมริกัน
นักมวยปล้ำอาชีพจากรัฐเท็กซัส
เอคีว โชเน็ง เอเทอร์นัลบอยส์

เอคีว โชเน็ง เอเทอร์นัลบอยส์  เป็นซีรีส์อนิเมะโทรทัศน์ออริจินอลญี่ปุ่น ผลิตโดยสตูดิโอไลเดนฟิมส์  กำกับโดย migmi เขียนบทโดยคิมิโกะ อูเอโนะ โดยมีแนวคิดต้นแบบที่เป็นเครดิตของมันปูกูเงโนโปรดักชันในชีวิตจริง  ซีรีส์อนิเมะออกอากาศในเดือนตุลาคม พ.ศ. 2565 ทางช่องฟูจิทีวี มังงะดัดแปลงโดยชันซานะเริ่มตีพิมพ์ในนิตยสารคอมิกจีนรายเดือน นิตยสารมังงะแนวโชโจะของสำนักพิมพ์เมเดียแฟกทอรีในเดือนเมษายน พ.ศ. 2565
== ตัวละคร ==
=== Gentlemen ===
=== Story of Love ===
== สื่อ ==
=== มังงะ ===
มังงะดัดแปลงวาดภาพโดยชันซานะ  เริ่มตีพิมพ์ในนิตยสารคอมิกจีนรายเดือน นิตยสารมังงะแนวโชโจะของสำนักพิมพ์เมเดียแฟกทอรีในวันที่ 15 เมษายน พ.ศ. 2565
=== อนิเมะ ===
ซีรีส์อนิเมะโทรทัศน์ออริจินอลมีการประกาศสร้างในวันที่ 16 มีนาคม พ.ศ. 2565 ซีรีส์อนิเมะผลิตโดยสตูดิโอไลเดนฟิมส์  กำกับโดย migmi เขียนบทโดยคิมิโกะ อูเอโนะ โดยมีแนวคิดต้นแบบที่เป็นเครดิตของมันปูกูเงโนโปรดักชันในชีวิตจริง ออกแบบตัวละครต้นฉบับโดย ma2 ออกแบบตัวละครสำหรับแอนิเมชันโดยเซโกะ อาซาอิ แต่งดนตรีประกอบโดยยูการิ ฮาชิโมโตะ และกำกับเสียงโดบเรียว ทานากะ  เริ่มออกอากาศในวันที่ 11 ตุลาคม พ.ศ. 2565 ทางช่องฟูจิทีวี เพลงเปิดชื่อเพลงว่า "Dreamy Life" ร้องโดยวง Gentlemen ส่วนเพลงปิดชื่อเพลงว่า "Friends" ร้องโดยวง Story of Love
=== เกม ===
เกมโอโตเมะพัฒนาโดย Coly ชื่อเกมว่า  จะวางจำหน่ายในปี พ.ศ. 2566
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
เว็บไซต์ทางการของเกม 
มังงะที่ตีพิมพ์ในปี พ.ศ. 2565
อนิเมะที่ออกฉายในปี พ.ศ. 2565
ไลเดนฟิมส์
การ์ตูนญี่ปุ่นแนวโชโจะ
วิดีโอเกมที่พัฒนาขึ้นในประเทศญี่ปุ่น
ไอดอลญี่ปุ่นในอนิเมะและมังงะ
สเต๊กกับไข่

สเต๊กกับไข่  (steak and eggs) เป็นอาหารอเมริกันที่ประกอบด้วยสเต๊กเนื้อและไข่ดาว โดยทั่วไปจะเสิร์ฟเป็นอาหารเช้าหรือบรันช์ (มื้อเช้าควบมื้อกลางวัน)
== วัตถุดิบ ==
สามารถใช้สเต๊กเนื้อได้หลากหลายประเภท เช่น สันกลาง สันนอก สันสะโพก เนื้อใบบัว และอื่น ๆ ส่วนผสมเพิ่มเติม ได้แก่ พริกหยวก กระเทียม หัวหอม เนย เกลือ พริกไทย ซอสเผ็ด และเครื่องปรุงรสอื่น ๆ  เครื่องเคียง ได้แก่ ซอสต่าง ๆ เช่น ซอสสเต๊ก วูสเตอร์ซอส ชิมิชูร์ริ และอื่น ๆ
== รูปแบบต่าง ๆ ==
รูปแบบต่าง ๆ ได้แก่ แซนด์วิชสเต๊กกับไข่ แซนด์วิชแบบเปิด และสเต๊กกับไข่เบเนดิกต์ สลัดสเต๊กกับไข่รูปแบบหนึ่งใช้ผักใบเขียวเช่นอารูกูลา ไข่ลวก และสเต๊ก
ไฟล์:Steak and egg sandwich.jpg|แซนด์วิชสเต๊กกับไข่กับเบคอนและชีสเชดดาร์
ไฟล์:Eggs Benedict on steak.jpg|แซนด์วิชแบบเปิด ที่ปรุงด้วยสเต๊กกับไข่
ไฟล์:Steak and Eggs Benedict.jpg|สเต๊กกับไข่เบเนดิกต์
ไฟล์:Steak and eggs at Woods of Windsor restaurant.jpg|สเต๊กกับไข่ที่ร้านอาหาร พร้อมสลัดและหัวหอมทอด
ไฟล์:"Steak and Eggs".jpg|สเต๊กกับไข่ในรูปแบบเฉพาะ ประกอบด้วยเนื้อการ์ปัชโช ไข่นกกระทา ไข่ปีศาจ และซัลปิกอน
== ในวัฒนธรรมประชานิยม ==
สเต๊กกับไข่เป็นอาหารเช้าแบบดั้งเดิมของนักบินอวกาศนาซา เสิร์ฟครั้งแรกให้กับแอลัน เชปเพิร์ด ก่อนออกบินในวันที่ 5 พฤษภาคม พ.ศ. 2504
อาหารชนิดนี้ยังเป็นอาหารเช้าตามธรรมเนียมก่อนขึ้นบกของเหล่านาวิกโยธินสหรัฐ
== อ้างอิง ==
อาหารอเมริกัน
อาหารสองชนิดประกอบกัน
อาหารจากไข่
อาหารจากเนื้อวัว
วางาชิ

วางาชิ  คือขนมหวานโบราณดั้งเดิมของญี่ปุ่น ซึ่งมักใช้เป็นของว่างยามบ่ายหรือเป็นของขวัญในพิธีหรือโอกาสสำคัญต่าง ๆ โดยตัวอักษรว่า วะ (和) หมายถึง "แบบญี่ปุ่น" และ งาชิ (菓子) แปลว่า "ขนมหวาน" ส่วนมากมีรสหวานแหลม จึงนิยมรับประทานกับชาเขียวรสขมที่ตัดรสกันเป็นอย่างดี
วางาชิที่มีที่มาจากชาวตะวันตกในช่วงศตวรรษที่ 16 จะเรียกว่านัมบังงาชิ
== ตัวอย่างวางาชิชนิดต่าง ๆ ==

ดังโงะ
โมจิ
ขนมหยดน้ำ
ไดฟูกุ
โดรายากิ
ไทยากิ
เซ็มเบ
วาราบิโมจิ
โบตาโมจิ (โอฮางิ)
โมจิซากูระ
คาชิวาโมจิ
คัสเตลลา
อิชิโมจิ
== อ้างอิง ==
วางาชิ
เครื่องผลิตออกซิเจนบนดาวอังคาร

เครื่องทดลองผลิตออกซิเจนจากการใช้ทรัพยากรณ์บนดาวอังคาร (Mars Oxygen In-Situ Resource Utilization Experiment) หรือที่เรียกสั้นๆว่า ม็อกซี่ (MOXIE) เป็นอุปกรณ์ที่นาซาร่วมมือกับสถาบันเทคโนโลยีแห่งแคลิฟอร์เนีย สถาบันเทคโนโลยีแมสซาชูเซตส์ และหอดูดาวเฮย์สแตคก์ ผลิตขึ้นเพื่อทดลองผลิตออกซิเจนบนดาวอังคาร เพื่อเตรียมการสำหรับส่งมนุษย์ไปดาวอังคารในอนาคต โดยอาศัยการดึงเอาแก๊สคาร์บอนไดออกไซด์ที่มีอยู่เป็นจำนวนมากบนดาวอังคารมาเปลี่ยนเป็นแก๊สออกซิเจนโดยการแยกด้วยไฟฟ้า โดยม็อกซี่ถูกติดตั้งไว้ที่ยานเพอร์เซอเวียแรนซ์
==หลักการทำงาน==
ม็อกซี่ ทำงานโดยการดูดเอาแก๊สคาร์บอนไดออกไซด์ที่มีอยู่เป็นจำนวนมากบนดาวอังคาร จากนั้นแยกแก๊สคาร์บอนไดออกไซด์ด้วยการใช้เซลล์ไฟฟ้าเคมี ได้เป็นแก๊สออกซิเจน และแก๊สคาร์บอนมอนอกไซด์ จากนั้นแก๊สออกซิเจนจะุถูกวิเคราะห์เพื่อหาความบริสุทธิ์ ก่อนจะถูกปล่อยขึ้นสู้ชั้นบรรยากาศของดาวอังคารพร้อมกับแก๊สคาร์บอนมอนออกไซด์และไอเสียอื่นๆ
==ผลการทดลอง==
ในวันที่ 20 เมษายน 2564 นาซาได้ประกาศว่า ม็อกซี่ สามารถผลิตออกซิเจนได้ 5.37 กรัม ในเวลา 1 ชั่วโมง จากที่คาดว่าจะสามารถผลิตได้สูงสุด 10 กรัมต่อชั่วโมง และหลังจากนั้นทางนาซาก็ได้ทดลองซ้ำอีกหลายรอบในสภาพอากาศที่แตกต่างกัน จนกระทั่งปี 2565 นาซาได้ประกาศว่า ม็อกซี่สามารถผลิตออกซิเจนได้ 50 กรัม ซึ่งสามารถใช้ในการหายใจได้ 100 นาที
==อ้างอิง==
การล่าอาณานิคมอวกาศ
ดาวอังคาร
เซลล์ไฟฟ้าเคมี
ส่วนประกอบยานอวกาศ
ออกซิเจน
การทดลองวิทยาศาสตร์อวกาศ
การทดสอบทางเทคโนโลยี
สามนางฟ้าผ่าโลกนิวเคลียร์

สามนางฟ้าผ่าโลกนิวเคลียร์  เป็นซีรีส์มังงะญี่ปุ่น แต่งเรื่องและวาดภาพโดยโทโมโนริ อิโนอูเอะ เรื่องราวเกี่ยวกับนักเรียนมัธยมปลายหญิงสามคนผู้ได้รับการตัดต่อพันธุกรรมให้ทนต่อกัมมันตรังสีและถูกส่งไปยังโตเกียวที่ปนเปื้อนหลังอุบัติเหตุกัมมันตรังสีรั่วไหล ตีพิมพ์ในนิตยสารยังแมกกาซีนรายสัปดาห์ นิตยสารมังงะแนวเซเน็งของสำนักพิมพ์โคดันชะตั้งแต่เดือนมิถุนายน พ.ศ. 2551 ถึงพฤษภาม พ.ศ. 2555 และภายหลังย้ายไปตีพิมพ์ในนิตยสารยังแมกกาซีนรายเดือนตั้งแต่เดือนพฤษภาคม พ.ศ. 2555 ถึงกุมภาพันธ์ พ.ศ. 2559 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 26 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ
ซีรีส์อนิเมะดัดแปลง ผลิตโดยสตูดิโอโกแฮนส์ ออกอากาศตั้งแต่เดือนตุลาคมถึงธันวาคม พ.ศ. 2556 ในประเทศไทยมีการจัดจำหน่ายในรูปแบบดีวีดีโดยบริษัทโรส มีเดีย แอนด์ เอ็นเตอร์เทนเม้นท์ จำกัด
== ตัวละตร ==
== ดูเพิ่ม ==
เฒ่าสารพัดพิษกับอีหนูปืนโหด อีกหนึ่งซีรีส์มังงะโดยผู้เขียนเดียวกัน
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2551
อนิเมะที่ออกฉายในปี พ.ศ. 2556
มังงะของสำนักพิมพ์โคดันชะ
การทหารในอนิเมะและมังงะ
การ์ตูนญี่ปุ่นแนวเซเน็ง
ถ้านอนไม่หลับ ไปนับดาวกันไหม

ถ้านอนไม่หลับ ไปนับดาวกันไหม  เป็นซีรีส์มังงะญี่ปุ่น แต่งเรื่องและวาดภาพโดยมาโกโตะ โอจิโระ ตีพิมพ์ในนิตยสารบิกคอมิกสปิริตส์รายสัปดาห์ นิตยสารมังงะแนวเซเน็งของสำนักพิมพ์โชงากูกังตั้งแต่เดือนพฤษภาคม พ.ศ. 2562 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนเมษายนถึงกรกฎาคม พ.ศ. 2566 ภาพยนตร์คนแสดงดัดแปลงออกฉายในเดือนมิถุนายน พ.ศ. 2566 เช่นกัน
== เนื้อเรื่อง ==
ในเมืองนานาโอะ จังหวัดอิชิกาวะ นาคามิ กันตะกำลังประสบปัญหานอนไม่หลับจึงหาเวลามางีบในหอดูดาวของโรงเรียนที่ถูกทิ้งร้าง ที่นั่นเขาได้พบกับหญิงสาวผู้เข้ากับคนง่ายและสบาย ๆ ชื่อมางาริ อิซากิซึ่งมีปัญหาเรื่องนอนไม่หลับเช่นกัน ทั้งสองจึงได้สร้างมิตรภาพแบบแปลก ๆ และก่อตั้งชมรมดาราศาสตร์ของโรงเรียนที่ปิดตัวไปแล้วขึ้นมาใหม่
== ตัวละคร ==
รับบทแสดงโดย: ไดเค็ง โอกูไดระ
รับบทแสดงโดย: นานะ โมริ
== อ้างอิง ==
== แหล่งข้อมูลอื่น ==
อนิเมะ ถ้านอนไม่หลับ ไปนับดาวกันไหม ที่มิวส์ ไทยแลนด์
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
ไลเดนฟิมส์
การ์ตูนญี่ปุ่นแนวเซเน็ง
มังงะของสำนักพิมพ์โชงากูกัง
เนชั่น เอ็ดดูเทนเมนต์
การ์ตูนญี่ปุ่นแนวสุขนาฏกรรมจินตนิยม
การ์ตูนญี่ปุ่นแนวชีวิตโรงเรียน
Aedeomyia

Suschania เป็นสกุลของแมลงวันที่อยู่ในวงศ์ยุง
บางสปีชีส์ในสกุลนี้พบในซีกโลกใต้
สปีชีส์ในสกุลนี้ ได้แก่:
Aedeomyia africana เนอเวอ-เลแมร์, ค.ศ. 1906
Aedeomyia catasticta แน็บ, ค.ศ. 1909
Aedeomyia furfurea (เอนเดอร์ลีน, ค.ศ. 1923)
Aedeomyia madagascarica บรุนเฮส บุสเซส และรามอส, ค.ศ. 2011
Aedeomyia pauliani กริเยบีน, ค.ศ. 1953
Aedeomyia squamipennis (ลินช์ อาร์ริบัลซากา, ค.ศ. 1878)
Aedeomyia venustipes (สคูส, ค.ศ. 1889)
== อ้างอิง ==
แมลงวัน
Suschania

Suschania เป็นสกุลของแมลงวันที่อยู่ในวงศ์ Dolichopodidae มีเพียงสปีชีสเดียวคือ Suschania stackelbergi, พบในดินแดนปรีมอร์เยในรัสเซียตะวันออกไกล
== อ้างอิง ==
แมลงวัน
Nothorhaphium

Nothorhaphium เป็นสกุลของแมลงวันที่อยู่ในวงศ์ Dolichopodidae ประกอบด้วยสี่สปีชีส์จากออสเตรเลีย และหนึ่งสปีชีส์จากนิวกินี
สปีชีส์ในสกุลนี้ ได้แก่:
Nothorhaphium aemulans (Becker, 1922)
Nothorhaphium callosum Bickel, 1999
Nothorhaphium curalo Bickel, 1999
Nothorhaphium nudicorne Bickel, 1999
Nothorhaphium oro Bickel, 1999
== อ้างอิง ==
แมลงวัน
Thalassophorus

Thalassophorus เป็นสกุลของแมลงวันที่อยู่ในวงศ์ Dolichopodidae เป็นที่รู้จักในญี่ปุ่นและอเมริกาเหนือ
มี 2 สปีชีส์ในสกุลนี้ ได้แก่:
Thalassophorus arnaudi Brooks & Cumming, 2011 – บริติชโคลัมเบีย, ออริกอน, แคลิฟอร์เนีย
Thalassophorus spinipennis Saigusa, 1986 – ญี่ปุ่น
== อ้างอิง ==
แมลงวัน
Neomedetera

Neomedetera เป็นสกุลของแมลงวันที่อยู่ในวงศ์ Dolichopodidae มีเพียงสปีชีสืเดียวคือ Neomedetera membranacea, พบในประเทศจีน
== อ้างอิง ==
แมลงวัน
Asioligochaetus

Asioligochaetus เป็นสกุลของแมลงวันที่อยู่ในวงศ์ Dolichopodidae มีเพียงสปีชีส์เดียวคือ Asioligochaetus vlasovi ซึ่งกระจายอยู่ในเอเชียกลาง เดิมทีสกุลนี้ถูกเสนอเป็นสกุลย่อยของ Medetera โดยโอเล็ก เนโกรบอฟ ในปี ค.ศ. 1966 เนื่องจากการผสมลักษณะที่แปลกประหลาด จึงได้รับการยกอันดับให้เป็นสกุลโดย อิกอร์ กริชานอฟ ใน ค.ศ. 2009
== อ้างอิง ==
แมลงวัน
Sweziella

Sweziella เป็นสกุลของแมลงวันที่อยู่ในวงศ์ Dolichopodidae, พบในเฉพาะถิ่นของฮาวาย มันเป็นส่วนหนึ่งของกลุ่มสกุล Eurynogaster
สปีชีส์ในสกุลนี้ ได้แก่:
Sweziella aeruginosa 
Sweziella conspicua 
Sweziella emarginata 
Sweziella gracilipennata 
Sweziella pictilipennata 
Sweziella tergoprolixa 
Sweziella virida 
== อ้างอิง ==
แมลงวัน
Oedematopiella

Oedematopiella เป็นสกุลของแมลงวันที่อยู่ในวงศ์ Dolichopodidae ก่อตั้งขึ้นในปี ค.ศ. 2011 สำหรับ 2 สปีชีส์จากคอสตาริกา ได้แก่ Oedematopiella sarae และ Oedematopiella nathaliae มันเกี่ยวข้องกับสกุล Oedematopus
== อ้างอิง ==
แมลงวัน
Procrita

Procrita เป็นสกุลของแมลงวันที่อยู่ในวงศ์ Lauxaniidae
สปีชีส์ในสกุลนี้ ได้แก่:
Procrita pectinata 
Procrita sigma 
== อ้างอิง ==
แมลงวัน
วัดสุนทราวาส (จังหวัดพัทลุง)

วัดสุนทราวาส  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปันแต อำเภอควนขนุน จังหวัดพัทลุง
==ประวัติ==
วัดสุนทราวาส เดิมเรียกว่า วัดปลายนา หรือ วัดชายนา ไม่ปรากฏว่าสร้างในสมัยใด ในเอกสารเรื่องจังหวัดพัทลุงของหน่วยศึกษานิเทศก์จังหวัดพัทลุง ได้กล่าวว่าวัดนี้สร้างขึ้นเมื่อ พ.ศ. 2015 และตามทำเนียบวัดของพระครูอริยสังวร (เอียด) ว่าวัดนี้สร้างเมื่อ พ.ศ. 2285 แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1983 ได้รับพระราชทานวิสุงคามสีมาเมื่อ พ.ศ. 2385 ต่อมาเปลี่ยนชื่อเป็น วัดหัวสุนทรา หรือ วัดสนทรา เพื่อให้สอดคล้องกับนิทานเรื่องนางสิบสอง ที่ว่าเมื่อนางสนทราตายแล้วได้นำศพมาทิ้งไว้ที่วัดนี้ จนกระทั่ง พ.ศ.2482 จึงเปลี่ยนชื่อเป็นวัดสุนทราวาส
แต่หลักฐานทางศิลปะเป็นสมัยรัตนโกสินทร์ตอนต้นเท่านั้น ยังมีตำนานว่ามีชายคนหนึ่งได้ขุดสระน้ำขึ้นที่บ้านสุนทรา เพื่อให้ชาวบ้านได้ใช้น้ำ พร้อมกับได้สร้างวัดขึ้น คือ วัดสุนทราวาส กรมศิลปากรประกาศขึ้นทะเบียนในราชกิจจานุเบกษาเล่ม 52 ตอนที่ 75 วันที่ 8 มีนาคม  พ.ศ. 2478  และประกาศแนวเขตโบราณสถานในราชกิจจานุเบกษาเล่ม 99 ตอนที่ 130 วันที่ 28 กันยายน 2525 เนื้อที่ 1 ไร่ 94 ตารางวา
==อาคารและเสนาสนะ==
อาคารเสนาสนะที่สำคัญ ได้แก่ อุโบสถหลังเดิมที่สร้างด้วยไม้ ต่อมาเมื่อ พ.ศ. 2385 ได้บูรณะเป็นอาคารก่ออิฐ  ถือปูน พระบาทสมเด็จพระนั่งเกล้าเจ้าอยู่หัวได้พระราชทานพระราชทรัพย์ส่วนพระองค์สมทบการสร้างอุโบสถหลังนี้ด้วย ยังได้รับอุปถัมภ์พระยาพัทลุง (จุ้ย) อุโบสถรูปแบบสถาปัตยกรรมพระราชนิยม ภายในอุโบสถประดิษฐานพระพุทธรูปปูนปั้นลงรักปิดทองปางมารวิชัย 3 องค์ ศิลปะสมัยรัตนโกสินทร์ตอนต้น ฝีมือการปั้นเป็นแบบพื้นเมือง พระประธานประดิษฐานบนฐานชุกชีลายแข้งสิงห์ ฝาผนังอุโบสถทั้งสี่ด้านเขียนภาพจิตรกรรมด้วยสีฝุ่น ภาพส่วนใหญ่ลบเลือนมาก รอบอุโบสถมีลานประทักษิณและกำแพงแก้วล้อมรอบ
ภายในวัดยังมีพิพิธภัณฑ์วัดสุนทราวาส เป็นอาคารก่ออิฐถือปูนชั้นเดียว สร้างขึ้นในสมัยพระครูสุนทรานุกูล อดีตเจ้าอาวาสรูปที่ 22 เพื่อเก็บรวบรวมและจัดแสดงโบราณวัตถุ วัตถุอันเนื่องมาจากศาสนา และข้าวของเครื่องใช้ต่าง ๆ ของชิ้นสำคญ เช่น พระพุทธรูปประทับยืนปางห้ามสมุทรทรงเครื่อง ศิลปะสมัยรัตนโกสินทร์ตอนต้น พระพุทธรูปปูนปั้นและพระพุทธรูปจำหลักด้วยงาช้าง ศิลปะสมัยรัตนโกสินทร์ เตียงจำวัดของพระอุดมปิฏก (อดีตเจ้าอาวาส) ขันทองเหลืองต้มย้อมจีวร โต๊ะหมู่บูชาสมัยรัชกาลที่ 3 เครื่องปั้นดินเผา โอ่งเคลือบ เครื่องทองเหลือง ตะบันหมาก หนังสือบุด ตำรายา เป็นต้น
==อ้างอิง==
โบราณสถานในจังหวัดพัทลุง
สุนทราวาส
อำเภอควนขนุน
วัดสุวรรณคีรีวงก์

วัดสุวรรณคีรีวงก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าตอง อำเภอกะทู้ จังหวัดภูเก็ต มีที่ดินตั้งวัดเนื้อที่ 17 ไร่ ทิศเหนือ ติดถนนพระบารมี  ทิศตะวันตก ติดถนนหน้าวัด ทิศใต้ติดลำคลอง ทิศตะวันออกติดเชิงเขา สองข้างวัดมีบ้านเรือนชาวบ้านอยู่ตามแนวเชิงเขาจดทะเล ปัจจุบันมีพระครูโพธิปัญญากรเป็นเจ้าอาวาส
วัดสุวรรณคีรีวงก์ตั้งวัดเมื่อ พ.ศ. 2312 ไม่ปรากฏนามผู้สร้างว่าเป็นผู้ใด เดิมมีนามว่า วัดป่าตอง ตามชื่อบ้าน ได้เปลี่ยนเป็น "วัดสุวรรณคีรีวงก์" วัดได้รับพระราชทานวิสุงคามสีมาเมื่อพ.ศ. 2435 ได้รับพระราชทานวิสุงคามสีมาครั้งหลังเมื่อวันที่ 18 มกราคม พ.ศ. 2531 ด้านการศึกษาทางวัดได้สร้างอาคารเรียน 2 หลัง และจัดให้มีห้องสมุดไว้สำหรับบริการประชาชนอีกด้วย
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 18 เมตร โครงสร้างเป็นคอนกรีต ศาลาการเปรียญกว้าง 11 เมตร ยาว 17 เมตร โครงสร้างเป็นอาคารคอนกรีต กุฏิสงฆ์จำนวน 7 หลัง โครงสร้างเป็นอาคารคอนกรีต สำหรับปูชนียวัตถุที่สำคัญ ได้แก่ พระพุทธบาทจำลอง ประดิษฐานอยู่ภายในอาคารคอนกรีตที่สร้างไว้โดยเฉพาะ
==อ้างอิง==
สุวรรณคีรีวงก์
สึกิโนะ ทาเลนท์ โปรดัคชั่น

สึกิโนะ ทาเลนท์ โปรดัคชั่น  เป็นบริษัทบันเทิงสมมติที่ปรากฏในซีรีส์ซีดีและและผลงานสื่อผสมอื่น ๆ ที่จำหน่ายโดยบริษัทโมวิก รู้จักโดยทั่วไปในชื่ออย่างย่อว่า สึกิโนะโปร  หรือ สึกิโปร 
ซีรีส์อนิมะ สึกิโปร ดิแอนิเมชัน (TSUKIPRO THE ANIMATION) ผลิตโดยสตูดิโอพีอาร์เอ ออกอากาศตั้งแต่เดือนตุลาคมถึงธันวาคม พ.ศ. 2560 ฤดูกาลที่สองออกอากาศตั้งแต่เดือนกรกฎาคมถึงธันวาคม พ.ศ. 2564 ซีรีส์อนิเมะภาคแยกเรื่อง วาซร็อก ดิแอนิเมชัน (VAZZROCK THE ANIMATION) ผลิตโดยสตูดิโอพีอาร์เอ ออกอากาศตั้งแต่เดือนตุลาคมถึงธันวาคม พ.ศ. 2565
== อ้างอิง ==
== แหล่งข้อมูลอื่น ==
อนิเมะ สึกิโปร ดิแอนิเมชัน ฤดูกาลแรก ที่ปีลีปีลี
อนิเมะ วาซร็อก ดิแอนิเมชัน ที่ปีลีปีลี
อนิเมะที่ออกฉายในปี พ.ศ. 2560
อนิเมะที่ออกฉายในปี พ.ศ. 2564
อนิเมะที่ออกฉายในปี พ.ศ. 2565
โลกสีรุ้งจอมปีศาจ

โลกสีรุ้งจอมปีศาจ หรือ ปีศาจในโลกหลากสี  เป็นซีรีส์ไลต์โนเวลญี่ปุ่นแนวจินตนิมิต เขียนโดยโซอิจิโร ฮาตาโนะ และวาดภาพประกอบโดยชิราบิ ซีรีส์อนิเมะดัดแปลงผลิตโดยเกียวโตแอนิเมชันออกอากาศตั้งแต่เดือนมกราคมถึงมีนาคม พ.ศ. 2559 เคยออกอากาศในประเทศไทยทางช่องนาว 26 เมื่อเดือนกันยายน พ.ศ. 2559
== ตัวละคร ==
== หมายเหตุ ==
== อ้างอิง ==
== แหล่งข้อมูลอื่น ==
ที่เกียวโตแอนิเมชัน 
อนิเมะปีศาจในโลกหลากสี ที่ปีลีปีลี
นิยายญี่ปุ่นที่ตีพิมพ์ในปี พ.ศ. 2556
อนิเมะที่ออกฉายในปี พ.ศ. 2559
เกียวโตแอนิเมชัน
4 หนุ่มวัยใสหัวใจสุดเปิ่น

4 หนุ่มวัยใสหัวใจสุดเปิ่น  เป็นซีรีส์เว็บมังงะญี่ปุ่น เขียนเรื่องและวาดภาพโดยโคโกเนะ นาตะ เผยแพร่ทางเว็บไซต์พิซิฟตั้งแต่เดือนกุมภาพันธ์ พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 เมื่อเดือนตุลาคม พ.ศ. 2565 ซีรีส์อนิเมะดัดแปลงสร้างโดยสตูดิโอเปียร์โรต์ เริ่มออกอากาศในเดือนตุลาคม พ.ศ. 2565 และยังได้ทำเป็นฉบับคนแสดงจริงฉายในปี พ.ศ. 2566
== ตัวละคร ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2565
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวโจเซ
กังกังคอมิกส์
เทศกาลเพลงเคบีเอส 2022

เทศกาลเพลงเคบีเอส 2022 (2022 KBS Song Festival; KBS 2022 가요대축제) เป็นงานเทศกาลเพลงเคบีเอสครั้งที่ 12 ถ่ายทอดสดจากชัมชิลอารีนาผ่านทางเคบีเอสทูทีวี เวลา 20:30 น. KST ในวันศุกร์ที่ 16 ธันวาคม ค.ศ. 2022 มีการเชิญทั้งหมด 24 ศิลปินเข้าร่วมการแสดง
ธีมปีนี้คือ "Newtro" การเปลี่ยนแปลงที่จะตอบสนองรสนิยมของคนทุกรุ่น คิม ชิน-ย็อง, ชัง ว็อน-ย็อง และ นา อิน-อู เป็นพิธีกรของงาน
==ภูมิหลัง==
วันที่ 14 พฤศจิกายน เคบีเอสประกาศว่า นา อิน-อู, ชัง ว็อน-ย็อง วงไอฟ์ และคิม ชิน-ย็อง ได้รับเลือกให้เป็นพิธีกรของงาน
วันที่ 28 พฤศจิกายน เคบีเอสได้เปิดตัวโปสเตอร์กราฟิกสำหรับงานนี้ ซึ่งชวนให้นึกถึงเกมอาร์เคด โดยบอกเป็นนัยว่าเทศกาลดนตรีจะมีธีม Y2K ซึ่งเป็นเทรนด์ที่ร้อนแรงในหมู่ไอดอลเคป็อปในปี 2022 นี้
วันที่ 30 พฤศจิกายน เคบีเอสได้เปิดเผยศิลปินที่เข้าร่วมงาน ได้แก่ โคโยเท, โบอา, คิม อู-ซ็อก วงอัปเทนชัน, เอ็นซีที 127, เอ็นซีทีดรีม, เพนตากอน, เดอะบอยซ์, ฟรอมิสไนน์, ฟอเรสเตลลา, สเตรย์คิดส์, ไอเดิล, เอทีซ, ชเว เย-นา, วันอัส, อิดจี, ทีบายที, สเตย์ซี, เอสปา, เอนไฮเพน, ไอฟ์, เคปเลอร์, เอ็นมิกซ์, เลเซราฟิม และ นิวจีนส์ มีการเปิดเผยว่างานนี้กำกับโดยพัง กึล-อี ผู้กำกับรายการวาไรตีเรียลลิตี 2 Days & 1 Night
==นักแสดง==
== หมายเหตุ ==
==อ้างอิง==
==แหล่งข้อมูลอื่น==
รายการโทรทัศน์ประจำปี
เทศกาลเพลงเคบีเอส
December 2022 events in South Korea